เรื่องร้องเรียน: หลายเดือนแล้วที่ การก่อสร้างของโครงการบ้านและคอนโดของ NUE นี้ ทำความเดือดร้อนทั้งฝุ่นและเสียงโครงการนี้ มีอาณาเขตขนาบกับคอนโดแชปเตอร์วัน ซึ่งข้าพเจ้าเป็นผู้อยู่อาศัยและเจ้าของร่วม ข้าพเจ้าได้รับความเดือดร้อนจากเสียง ตั้งแต่เริ่มเจาะเสาเข็มและการตอกการเจีย ตลอดทั้งวันตั้งแต่เช้า ซึ่งบางวันเริ่มตั้งแต่ก่อน 7 โมงเช้า  เคยร้องเรียนเพราะ งานก่อสร้างบางวัน ทำจนถึงสี่ทุ่มห้าทุ่ม ไม่ทราบ เหมือนกัน ว่าที่เคยร้องเรียน ไปที่เขตและสิ่งใด ส่ง จนท ไปตรวจหรือ ระงับการกะทำที่ บั่นทอนแวดล้อม ของผู้อยู่อาศัยข้างเคียงหรือไม่   อนึ่ง การที่โครงการนี้จะขึ้นตึกอีก 7 ตึก เป็นอาคารสูงมากกว่า 30 ชั้น อาคารสูงสุดคือ 37 ชั้นติดริมแม่น้ำเจ้าพระยา ทราบมาว่า โครงการรออนุมัติจาก สิ่งแวดล้อมอยู่   โครงการยื่นแบบขอก่อสร้างผ่านการอนุมัติแล้วได้อย่างไร ทั้งที่ มีพ.ร.บ. การก่อสร้าง อาคารสูง ริมฝั่งแม่น้ำเจ้าพระยาทั้งสองฝั่งนั้น  มิให้มีการขึ้นตึกสูง อีกต่อไป   ขัดเจ้าจึงเรียนมาเพื่อ ขอร้องเรียน 2 เรื่องดังกล่าว
การดำเนินการของเจ้าหน้าที่: เรียน  ท่านผู้แจ้งปัญหา ประเด็นปัญหาที่แจ้งเพิ่มเติม (เปิดเรื่องใหม่) : ปัจจุบันโครงการดังกล่าวยังดำเนินการก่อสร้างอาคาร ดูเหมือนตามแบบ คือ 8 ตึกสูงริมเจ้าพระยา จึง อยากทราบว่าทางโครงการดังกล่าวได้รับอนุญาตก่อสร้างจากกรมโยธา แล้วหรือไม่ ขอบพระคุณค่ะ สำนักการโยธาได้  ตรวจสอบแล้ว ขอเรียนชี้แจงดังนี้ การอนุมัติโครงการก่อสร้างอาคารขนาดใหญ่ในพื้นที่กรุงเทพมหานครนั้น โครงการต้องได้รับความเห็นชอบจากคณะกรรมการผู้ชำนาญการในพิจารณารายงานการประเมินผลกระทบสิ่งแวดล้อม (EIA) ผ่านก่อน จึงจะสามารถยื่นขออนุญาตก่อสร้างอาคารกับสำนักการโยธาต่อไปได้ ซึ่งปัจจุบัน โครงการดังกล่าว ได้รับความเห็นชอบรายงานการประเมินผลกระทบสิ่งแวดล้อม (EIA) แล้ว ตามหนังสือสำนักงานนโยบายและแผนทรัพยากรธรรมชาติและสิ่งแวดล้อมที่ ทส 1009.5/21389 ลงวันที่ 26 ธันวาคม 2565 เจ้าของโครงการจึงได้ยื่นแจ้งการก่อสร้างอาคารต่อสำนักการโยธา และได้รับใบรับแจ้งการก่อสร้างอาคาร แบบ ยผ.4 เลขที่ 31/2566 ลงวันที่ 8 มีนาคม 2566 จากการตรวจสอบ ปัจจุบัน โครงการดังกล่าวอยู่ระหว่างดำเนินการก่อสร้างงานเสาเข็มเจาะ พร้อมนี้ทางสำนักการโยธาได้กำชับให้ทางโครงการยึดปฏิบัติตามรายงานการประเมินผลกระทบสิ่งแวดล้อม (EIA) และยึดปฏิบัติตามเงื่อนไขท้ายใบรับแจ้งการก่อสร้างอาคารอย่างเคร่งครัดต่อไปแล้ว จึงเรียนมาเพื่อทราบ ขอบพระคุณสำหรับการแจ้งปัญหา
ความเห็นของผู้แจ้ง: ประทับใจมาก เป็นช่องทางติดต่อที่สะดวก ให้ประชุมได้ติดต่อ สื่อสารกับหน่วยงานต่างๆได้อย่างมีประสิทธิภาพ อีกทั้ง ประหยัดเวลาและ ไม่มีค่าใช้จ่าย   ทุกขั้นตอน ทำได้ดีมาก โดยเริ่มจาก จนท ที่รับเรื่องไปดำเนินการ การทำงานด้านการตอบรับ, รับทราบคำถามและปัญหา, บอกขั้นตอน การติดตามหาข้อมูล, และจนถึงติดต่อกลับพร้อมข้อมูลที่ครบถ้วน ชัดเจน โปร่งใส   และ ที่สุด คือขอขอบคุณ ดร.ชัดชาติ ที่นำเสนอ TraffyFondue นำมาใช้เป็นช่องทางรับทราบปัญหา/ร้องเรียน/ชี้แจง/แก้ไข ท่านวิสัยทัศน์ ของผู้นำมาก ยังไม่เคยมี ผู้ว่า กทม คนใดในอดีตทำได้เหมือน ดร. ชัดชาติทำค่ะ
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร